./data/phi0474/phi007/phi0474.phi007.perseus-lat2.xml
M. Tullius Cicero
Fonteio nummum dedisse, aut illum ex ea pecunia quae pro aerario solveretur				detraxisse dicat; nullius in tabulis ulla huius furti significatio, nullum in eis				nominibus intertrimenti aut deminutionis vestigium reperietur  atqui						homines, si qui in hoc genere quaestionis accusati sunt,				reprehensos videmus primum testibus; difficile est enim eum qui magistratui pecuniam				dederit non aut induci odio ut dicat aut cogi religione; deinde si qua gratia testes				deterrentur, tabulae quidem certe incorruptae atque integrae manent  fac				omnis amicissimos Fonteio fuisse, tantum hominum numerum ignotissimorum atque				alienissimorum pepercisse huius capiti, consuluisse famae; res ipsa tamen ac ratio				litterarum confectioque tabularum habet hanc vim ut ex acceptis et datis quidquid				fingatur, aut surripiatur, aut non constet, appareat  acceptas populo				Romano pecunias omnis isti rettulerunt; si protinus aliis aeque magnas aut solverunt				aut dederunt, ut, quod acceptum populo Romano est, id expensum cuipiam sit, certe				nihil potest esse detractum  sin aliquid domum tulerunt, ex				eorum arca, e ra